ΟΔΗΓΙΑ ΤΟΥ ΣΥΜΒΟΥΛΙΟΥ της 7ης Ιουλίου 1964 περί της πραγματοποιήσεως του δικαιώματος εγκαταστάσεως και της ελεύθερης παροχής υπηρεσιών στον τομέα των μη μισθωτών δραστηριοτήτων μεταποιήσεως που υπάγονται στις κλάσεις 23-40 ΔΤΤΒ (Βιομηχανία και βιοτεχνία)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54 παράγραφοι 2 και 3 και το άρθρο 63 παράγραφοι 2 και 3,

το γενικό πρόγραμμα για την κατάργηση των περιορισμών στην ελευθερία εγκαταστάσεως(1), και ιδίως τον Τίτλο IV/Α,

το γενικό πρόγραμμα για την κατάργηση των περιορισμών στην ελεύθερη παροχή των υπηρεσιών(2), και ιδίως τον Τίτλο V/Γ,

την πρόταση της Επιτροπής,

τη γνώμη της Συνελεύσεως(3),

τη γνώμη της Οικονομικής και Κοινωνικής Επιτροπής(4),

Εκτιμώντας:

ότι τα γενικά προγράμματα προβλέπουν την κατάργηση, προ του τέλους του δευτέρου έτους του δευτέρου σταδίου, κάθε διακριτικής μεταχειρίσεως που βασίζεται στην ιθαγένεια και αφορά την εγκατάσταση και την παροχή υπηρεσιών στην άσκηση ενός μεγάλου αριθμού δραστηριοτήτων παραγωγής ή μεταποιήσεως- ότι εν προκειμένω, όπως προκύπτει από τα προγράμματα δεν γίνεται καμμία διάκριση μεταξύ των βιομηχανικών και βιοτεχνικών επιχειρήσεων σε ό,τι αφορά την ημερομηνία ελευθερώσεως- ότι πράγματι δεν είναι δυνατόν να προβλέπεται η ελευθέρωση σε ημερομηνία μεταγενέστερη για τις βιοτεχνικές επιχειρήσεις, δεδομένου ότι οι νομικοί ορισμοί που διέπουν την βιοτεχνία, διαφέρουν σημαντικά από τη μία χώρα στην άλλη και ότι δυνατόν να εμφανισθούν ανισότητες αν η ελευθέρωση επραγματοποιείτο σε χρόνο διάφορο για επιχειρήσεις των οποίων η οικονομική δομή ταυτίζεται- ότι αφ' ετέρου ο συντονισμός των νομοθεσιών στο θέμα της βιοτεχνίας απαιτεί ευρεία προπαρασκευαστική εργασία που απλώς θα επεβράδυνε την εφαρμογή των μέτρων της ελευθερώσεως- ότι εν τούτοις, η κατάργηση των περιορισμών έναντι των αλλοδαπών πρέπει να συνοδεύεται από μεταβατικά μέτρα, τα οποία προορίζονται να απαλύνουν τις ανισότητες μεταξύ των εθνικών νομοθεσιών και να ληφθούν με ιδιαίτερη οδηγία-

ότι η παρασκευή φαρμάκων και φαρμακευτικών προϊόντων και η κατασκευή ορισμένου εξοπλισμού μεταφορών δεν καλύπτονται από την παρούσα οδηγία- ότι οι δραστηριότητες αυτές, σύμφωνα με τις διατάξεις των γενικών προγραμμάτων θα ελευθερωθούν μεταγενέστερα-

ότι η παρούσα οδηγία δεν εφαρμόζεται επίσης στη δραστηριότητα εξετάσεως της οράσεως από οπτικούς- ότι για τη δραστηριότητα αυτή, απεδείχθη ότι τίθενται ιδιαίτερα προβλήματα που αφορούν την προστασία της δημοσίας υγείας λαμβάνοντας υπόψη τις νομοθετικές, κανονιστικές και διοικητικές διατάξεις που ισχύουν στα Κράτη μέλη- ότι η εξαίρεση της δραστηριότητος αυτής δεν προκαλεί ζημία στο συντονισμό σ' ό,τι αφορά το πεδίο των δραστηριοτήτων του οπτικού- ότι μετά την υιοθέτηση των γενικών προγραμμάτων η ΕΟΚ συνέταξε ονοματολογία των βιομηχανικών δραστηριοτήτων υπό το όνομα "Ονοματολογία των βιομηχανιών που είναι εγκατεστημένες στις Ευρωπαϊκές Κοινότητες" (ΟΒΕΚ)- ότι η ονοματολογία αυτή η οποία περιλαμβάνει αναφορές στις εθνικές ονοματολογίες, αν και ακολουθεί την ίδια δεκαδική ταξινόμηση, είναι καλύτερα προσαρμοσμένη από την ονοματολογία ΔΤΤΒ (Διεθνής ταξινόμηση τύπου, ανά βιομηχανία, σε όλους τους κλάδους των οικονομικών δραστηριοτήτων) στις ανάγκες των Κρατών μελών της Κοινότητος- ότι πρέπει κατά συνέπεια να υιοθετηθεί για την ταξινόμηση των προς ελευθέρωση δραστηριοτήτων οδηγία που ν' αφορά πολυάριθμες δραστηριότητες που είναι αναγκαίο να καθορισθούν για να διευκολυνθεί η θέση σε εφαρμογή της, εφ' όσον εκ τούτου δεν μεταβάλλεται το χρονοδιάγραμμα που έχει ορισθεί στα γενικά προγράμματα και που προκύπτει από την υιοθέτηση της ονοματολογίας ΔΤΤΒ- ότι επί του προκειμένου η υιοθέτηση της ονοματολογίας ΟΒΕΚ δεν μπορεί να έχει παρόμοιο αποτέλεσμα-

ότι έχουν θεσπισθεί ή θα θεσπισθούν ιδιαίτερες οδηγίες, που θα εφαρμόζονται σε όλες τις μη μισθωτές δραστηριότητες, οι οποίες αφορούν τις διατάξεις σχετικά με τη διακίνηση και τη διαμονή των δικαιούχων καθώς και, όπου είναι απαραίτητο, οδηγίες για το συντονισμό των εγγυήσεων τις οποίες τα Κράτη μέλη απαιτούν από τις εταιρίες για την προστασία των συμφερόντων των εταίρων και των τρίτων-

ότι σύμφωνα με τις διατάξεις του γενικού προγράμματος για την κατάργηση των περιορισμών στο δικαίωμα εγκαταστάσεως, οι περιορισμοί για το δικαίωμα συμμετοχής σε επαγγελματικές οργανώσεις πρέπει να καταργηθούν, κατά το μέτρο που οι επαγγελματικές δραστηριότητες του ενδιαφερομένου συνεπάγονται την άσκηση του δικαιώματος αυτού-

ότι η συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος δεν περιλαμβάνει διατάξεις όσον αφορά την ελευθέρωση του δικαιώματος εγκαταστάσεως και της ελεύθερης παροχής υπηρεσιών και ότι η ελευθέρωση των δραστηριοτήτων που αναφέρονται στην παρούσα οδηγία υπάγεται συνεπώς, χωρίς εξαίρεση, στις διατάξεις της συνθήκης περί ιδρύσεως της Ευρωπαϊκής Οικονομικής Κοινότητος-

ότι για την εφαρμογή των διατάξεων που αφορούν το δικαίωμα εγκαταστάσεως και την ελεύθερη παροχή υπηρεσιών, η εξομοίωση των εταιριών προς φυσικά πρόσωπα υπηκόους των Κρατών μελών υπόκειται μόνο στους όρους που προβλέπονται στο άρθρο 58 και κατά περίπτωση, στον όρο πραγματικού και συνεχούς δεσμού με την οικονομία ενός Κράτους μέλους και ότι κατά συνέπεια δεν πρέπει να απαιτείται άλλος πρόσθετος όρος, ιδίως ειδική άδεια, εφ' όσον δεν απαιτείται και από τις ημεδαπές εταιρίες για την άσκηση οικονομικής δραστηριότητος, για να μπορούν να επωφεληθούν από τις διατάξεις αυτές- ότι, η εξομοίωση αυτή πάντως δεν εμποδίζει την ευχέρεια των Κρατών μελών να απαιτούν από τις κεφαλαιουχικές εταιρίες να λειτουργούν στις χώρες τους υπό την ονομασία που χρησιμοποιείται στη νομοθεσία του Κράτους μέλους σύμφωνα με την οποία έχουν συσταθεί και να σημειώνουν στα εμπορικά έγγραφα που χρησιμοποιούν στο Κράτος μέλος υποδοχής το ύψος του καλυφθέντος κεφαλαίου-

ότι το καθεστώς που εφαρμόζεται στους μισθωτούς οι οποίοι συνοδεύουν εκείνον που παρέχει υπηρεσίες ή ενεργούν για λογαριασμό του διέπεται από τις διατάξεις που θεσπίζονται κατ' εφαρμογή των άρθρων 48 και 49 της συνθήκης-

ότι μία πραγματική ελευθέρωση των δραστηριοτήτων που αναφέρονται στην παρούσα οδηγία απαιτεί την ελευθέρωση της πωλήσεως της παραγωγής ακόμη και λιανικώς, αποφεύγοντας παράλληλα τη νόθευση των όρων του ανταγωνισμού στον τομέα του λιανικού εμπορίου, του οποίου η ελευθέρωση θα αποτελέσει αντικείμενο μεταγενέστερης οδηγίας,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Τα Κράτη μέλη καταργούν, υπέρ των φυσικών προσώπων και των εταιριών που προβλέπονται στον Τίτλο I των γενικών προγραμμάτων για την κατάργηση των περιορισμών στην ελευθερία εγκαταστάσεως και στην ελεύθερη παροχή υπηρεσιών (που στο εξής καλούνται "δικαιούχοι"), τους περιορισμούς που αναφέρονται στον Τίτλο III των εν λόγω γενικών προγραμμάτων, όσον αφορά την ανάληψη και την άσκηση των δραστηριοτήτων που καθορίζονται στο άρθρο 2 της οδηγίας αυτής.

Άρθρο 2

1. Οι διατάξεις της παρούσης οδηγίας εφαρμόζονται στις μη μισθωτές δραστηριότητες παραγωγής και μεταποιήσεως, όπως αυτές εμφανίζονται στο παράρτημα I του γενικού προγράμματος για την κατάργηση των περιορισμών στην ελευθερία εγκαταστάσεως, κλάσεις 23.40. Οι δραστηριότητες αυτές αντιστοιχούν στις απαριθμούμενες υπό 23-40 της "Ονοματολογίας των βιομηχανιών των Ευρωπαϊκών Κοινοτήτων" (ΟΒΕΚ) η οποία λαμβάνει υπόψη τις διαρθρωτικές ιδιομορφίες των ευρωπαϊκών δραστηριοτήτων μεταποιήσεως- αυτές επαναλαμβάνονται στο παράρτημα της παρούσης οδηγίας.

2. Οι διατάξεις της παρούσης οδηγίας εφαρμόζονται επίσης στις δραστηριότητες πωλήσεως που ισχύουν για τους κατασκευαστές οι οποίοι πωλούν οι ίδιοι την παραγωγή τους είτε χονδρικώς είτε λιανικώς. Εν τούτοις, εφ'όσον οι μη μισθωτές δραστηριότητες που υπάγονται στο εμπόριο των σχετικών προϊόντων δεν έχουν ελευθερωθεί βάσει άλλων οδηγιών, οι δραστηριότητες αυτές περιορίζονται στην πώληση σε ένα μόνο κατάστημα που ευρίσκεται στη χώρα παραγωγής.

Άρθρο 3

1. Εξαιρούνται από το πεδίο εφαρμογής της οδηγίας αυτής σ' όλα τα Κράτη μέλη, οι δραστηριότητες οι σχετικές με:

α) Τη χημική βιομηχανία:

- την παρασκευή φαρμάκων και φαρμακευτικών προϊόντων-

β) Την κατασκευή εξοπλισμού μεταφορών:

- τη ναυπηγική και την επιδιόρθωση πλοίων-

- την κατασκευή σιδηροδρομικού υλικού (οχήματα και τμήματα οχημάτων)-

- την αεροναυπηγική (συμπεριλαμβανομένης της κατασκευής διαστημικού εξοπλισμού).

2. Η παρούσα οδηγία δεν εφαρμόζεται στην εξέταση της οράσεως που πραγματοποιείται από οπτικούς με σκοπό την κατασκευή φακών για ματογυάλια.

Άρθρο 4

1. Ειδικώτερα τα Κράτη μέλη καταργούν εκείνους ιδίως τους περιορισμούς οι οποίοι:

α) παρακωλύουν την εγκατάσταση δικαιούχων ή την παροχή υπ'αυτών υπηρεσιών στη χώρα υποδοχής υπό τους αυτούς όρους και τα αυτά δικαιώματα όπως και οι ημεδαποί-

β) απορρέουν από διοικητική πρακτική που έχει ως αποτέλεσμα τη διακριτική σε σχέση με τους ημεδαπούς μεταχείριση των δικαιούχων.

2. Μεταξύ των περιορισμών που πρέπει να καταργηθούν συμπεριλαμβάνονται ειδικώτερα εκείνοι οι οποίοι αποτελούν αντικείμενο διατάξεων που εμποδίζουν ή περιορίζουν την εγκατάσταση των δικαιούχων ή την υπ' αυτών παροχή υπηρεσιών όπως:

α) Στην Ομοσπονδιακή Δημοκρατία της Γερμανίας:

- η υποχρέωση κατοχής δελτίου ταυτότητος περιοδεύοντος εμπόρου (Reisegewerbekarte) προς το σκοπό αναζητήσεως δια προσωπικής επαφής πελατείας στο πλαίσιο επαγγελματικής δραστηριότητος της πελατείας αυτής (παράγραφος 55 D. Gewerbeordnung, κανονισμός της 30ής Νοεμβρίου 1960),

- η υποχρέωση κατοχής αδείας για κάθε αλλοδαπό νομικό πρόσωπο που επιθυμεί να ασκήσει επαγγελματική δραστηριότητα στην επικράτεια της Ομοσπονδιακής Δημοκρατίας (παράγραφος 12 Gewerbeordnung και παράγραφος 292 Aktiengesetz).

β) Στο Βέλγιο:

- η υποχρέωση κατοχής επαγγελματικής ταυτότητας (Arrete royal αρ. 62 της 16 Νοεμβρίου 1939, Arrete ministeriel της 17 Δεκεμβρίου 1945 και Arrete ministeriel της 11 Μαρτίου 1954).

γ) Στη Γαλλία:

- η υποχρέωση κατοχής δελτίου ταυτότητος αλλοδαπού (Decret-loi της 12ης Νοεμβρίου 1938, νόμος της 8 Οκτωβρίου 1940),

- η υποχρέωση να έχουν τη γαλλική υπηκοότητα, προκειμένου για εταιρίες διϋλίσεως που κατέχουν ειδική άδεια εισαγωγής ακάθαρτου πετρελαίου, παραγώγων και καταλοίπων αυτού, ο πρόεδρος του διοικητικού συμβουλίου, ο πρόεδρος-γενικός διευθυντής και η πλειοψηφία των μελών του διοικητικού συμβουλίου, καθώς και η υποχρέωση του κατόχου της αδείας να προορίζει αριθμό θέσεων στη διοικητική, τεχνική και εμπορική διεύθυνση της εταιρίας του μόνο για γαλλικό προσωπικό (άρθρα 16 των διαταγμάτων Νο 63-198) ως 68-207 και άρθρα 17 των διαταγμάτων Νο 63-199 ως 68-264 της 27 Φεβρουαρίου 1963).

δ) Στην Ιταλία:

- η πρόσθετη υποχρέωση για τους αλλοδαπούς να έχουν προξενική θεώρηση (visa) προκειμένου να λάβουν την ειδική άδεια του Questore για ορισμένα προϊόντα (ενιαίο κείμενο των νόμων δημοσίας ασφάλειας, άρθρο 127, παράγραφος 5, τελευταία πρόταση).

ε) Στο Λουξεμβούργο:

- η υποχρέωση κατοχής αδείας περιορισμένης χρονικής ισχύος που χορηγείται σε αλλοδαπούς σύμφωνα με το άρθρο 21 του Νόμου του Λουξεμβούργου της 2 Ιουνίου 1962 (Memorial A No 31 της 19ης Ιουνίου 1962).

Άρθρο 5

1. Τα Κράτη μέλη μεριμνούν ώστε οι δικαιούχοι της παρούσης οδηγίας να έχουν το δικαίωμα συμμετοχής σε επαγγελματικές οργανώσεις υπό τους αυτούς όρους και με αυτά δικαιώματα και υποχρεώσεις, όπως και οι ημεδαποί.

2. Σε περιπτώσεις εγκαταστάσεως, το δικαίωμα συμμετοχής στις οργανώσεις αυτές συνεπάγεται και τη δυνατότητα εκλογής ή το δικαίωμα διορισμού σε διοικητικές θέσεις των οργανώσεων αυτών. Οι διοικητικές αυτές θέσεις πάντως είναι δυνατό να προορίζονται για τους ημεδαπούς εφ' όσον η οργάνωση αυτή μετέχει δυνάμει διατάξεως νομοθετικού ή κανονιστικού χαρακτήρα στην άσκηση δημοσίας εξουσίας.

3. Στο Μέγα Δουκάτο του Λουξεμβούργου, η ιδιότης του μέλους του Εμπορικού Επιμελητηρίου ή Επαγγελματικού Επιμελητηρίου δεν δίνει τους δικαιούχους της παρούσης οδηγίας το δικαίωμα συμμετοχής στην ανάδειξη των διοικητικών οργάνων των Επιμελητηρίων αυτών.

Άρθρο 6

Ουδέν Κράτος μέλος παρέχει στους υπηκόους του που μεταβαίνουν σε άλλο Κράτος μέλος με σκοπό την άσκηση μίας από τις δραστηριότητες που αναφέρονται στο άρθρο 2, οποιαδήποτε βοήθεια που μπορεί να νοθεύσει τους όρους εγκαταστάσεως.

Άρθρο 7

1. Αν Κράτος μέλος υποδοχής απαιτεί από τους υπηκόους του για την πρόσβαση σε μία από τις δραστηριότητες που αναφέρονται στο άρθρο 2 απόδειξη εντιμότητος καθώς και απόδειξη μη κηρύξεως σε πτώχευση ή μία από τις αποδείξεις αυτές, το εν λόγω Κράτος δέχεται ως επαρκή απόδειξη προκειμένου για υπηκόους άλλων Κρατών μελών, την προσαγωγή αποσπάσματος ποινικού μητρώου, ελλείψει δε τούτου, ενός ισοδυνάμου εγγράφου που έχει εκδοθεί από αρμόδια δικαστική ή διοικητική αρχή της χώρας καταγωγής ή προελεύσεως, από το οποίο να προκύπτει ότι οι απαιτήσεις αυτές ικανοποιούνται.

2. Αν η χώρα καταγωγής ή προελεύσεως δεν χορηγεί τέτοιο έγγραφο όσον αφορά τη μη πτώχευση τούτο είναι δυνατό να αντικατασταθεί από ένορκη δήλωση του ενδιαφερομένου ενώπιον αρμοδίας δικαστικής ή διοικητικής αρχής, συμβολαιογράφου ή αρμοδίου επαγγελματικού οργανισμού της χώρας καταγωγής ή προελεύσεως.

3. Τα έγγραφα που εκδίδονται σύμφωνα με τις παραγράφους 1 και 2 δεν είναι δυνατό να υποβληθούν μετά την πάροδο τριών μηνών από την ημερομηνία εκδόσεώς τους.

4. Τα Κράτη μέλη ορίζουν εντός της προθεσμίας που προβλέπεται στο άρθρο 8, τις αρχές και τους οργανισμούς που είναι αρμόδιοι για την έκδοση των εγγράφων αυτών, ενημερώνουν δε αμέσως περί αυτού τα άλλα Κράτη μέλη και την Επιτροπή.

5. Όταν στο Κράτος μέλος υποδοχής πρέπει να αποδειχθεί η οικονομική ικανότητα, το Κράτος αυτό θεωρεί τις βεβαιώσεις που χορηγούνται από τις Τράπεζες της χώρας καταγωγής ή προελεύσεως ως ισοδύναμες με εκείνες που χορηγούνται στην επικράτειά του.

Άρθρο 8

Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός έξη μηνών από της κοινοποιήσεώς της και ενημερώνουν αμέσως περί αυτού την Επιτροπή.

Άρθρο 9

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 7 Ιουλίου 1964.

Για το Συμβούλιο

Ο Πρόεδρος

Kurt SCHMUeCKER

(1) ΕΕ αριθ. 2 της 15.1.1962, σ. 36/62.

(2) ΕΕ αριθ. 2 της 15.1.1962, σ. 32/62.

(3) ΕΕ αριθ. 182 της 12.2.1963, σ. 2891/63.

(4) ΕΕ αριθ. 117 της 23.7.1964, σ. 1869/64.

ΠΑΡΑΡΤΗΜΑ

Κατάλογος των επαγγελματικών δραστηριοτήτων που αφορά η οδηγία, βασιζόμενος στην ονοματολογία των εγκατεστημένων στις Ευρωπαϊκές Κοινότητες βιομηχανιών (ΟΒΕΚ) (1)

"" ID="1">Κλάση 23" ID="3">Κλωστοϋφαντουργική βιομηχανία" ID="2">232> ID="3">Μεταποίηση κλωστοϋφαντικών υλικών από έριο"> ID="2">233> ID="3">Μεταποίηση κλωστοϋφαντικών υλικών από βάμβακα"> ID="2">234> ID="3">Μεταποίηση κλωστοϋφαντικών υλικών από μέταξα"> ID="2">235> ID="3">Μεταποίηση κλωστοϋφαντικών υλικών από λινό και κάνναβη"> ID="2">236> ID="3">Βιομηχανία άλλων κλωστοϋφαντικών ινών (ινδική κάνναβις, σκληρές ίνες κλπ) σχοινοποιΐα"> ID="2">237> ID="3">Πιλοποιΐα"> ID="2">238> ID="3">Επεξεργασία των υφαντών (φινίρισμα)"> ID="2">239> ID="3">Άλλες κλωστοϋφαντουργικές βιομηχανίες""> ID="1">Κλάση 24" ID="3">Κατασκευή υποδημάτων, άλλων ειδών ιματισμού, κλινοσκεπασμάτων" ID="2">241> ID="3">Μηχανική κατασκευή υποδημάτων (εξαιρέσει υποδημάτων εκ καουτσούκ και ξύλου)"> ID="2">242> ID="3">Κατασκευή δια χειρός και επισκευή υποδημάτων"> ID="2">243> ID="3">Κατασκευή ειδών ιματισμού (εκτός από γούνες)"> ID="2">244> ID="3">Κατασκευή στρωμάτων και κλινοσκεπασμάτων"> ID="2">245> ID="3">Βιομηχανίες κατεργασίας δερμάτων και γουναρικών""> ID="1">Κλάση 25" ID="3">Βιομηχανία ξύλου και φελλού (εκτός των βιομηχανιών ξυλίνων επίπλων)" ID="2">252> ID="3">Πριόνισμα και βιομηχανική παρασκευή ξύλου"> ID="2">252> ID="3">Κατασκευή ημι-ετοίμων προϊόντων ξύλου"> ID="2">253> ID="3">Κατασκευή σειράς ξυλίνων οικοδομικών στοιχείων και δαπέδων"> ID="2">254> ID="3">Κατασκευή ξυλίνων συσκευασιών"> ID="2">255> ID="3">Κατασκευή άλλων έργων εκ ξύλου (εκτός από έπιπλα)"> ID="2">259> ID="3">Κατασκευή ειδών από ψάθα, φελλό, κατασκευή καλάθων και βουρτσών""> ID="1">Κλάση 26> ID="2">260> ID="3">Βιομηχανία ξυλίνων επίπλων"> ID="1">Κλάση 27" ID="3">Βιομηχανία χάρτου και κατασκευή χαρτίνων αντικειμένων" ID="2">271> ID="3">Κατασκευή χαρτομάζης, χάρτου και χαρτονιού"> ID="2">272> ID="3">Κατεργασία χάρτου και χαρτονιού, κατασκευή αντικειμένων εκ χαρτομάζης""> ID="1">Κλάση 28> ID="2">280> ID="3">Τυπογραφία, εκδόσεις και παρεπόμενες βιομηχανίες"> ID="1">Κλάση 29" ID="3">Βιομηχανία δερμάτων" ID="2">291> ID="3">Βυρσοδεψεία και εγκαταστάσεις επεξεργασίας δέρματος"> ID="2">292> ID="3">Κατασκευή δερματίνων ειδών και άλλων παρομοίων""> ID="1">ex Κλάση 30" ID="3">Βιομηχανία καουτσούκ και πλαστικών υλικών, τεχνητών ή συνθετικών ινών και αμυλωδών προϊόντων" ID="2">301> ID="3">Επεξεργασία καουτσούκ και αμιάντου"> ID="2">302> ID="3">Επεξεργασία πλαστικών υλών"> ID="2">303> ID="3">Παραγωγή τεχνητών και συνθετικών ινών""> ID="1">ex Κλάση 31" ID="3">Χημική Βιομηχανία" ID="2">311> ID="3">Κατασκευή βασικών χημικών προϊόντων και κατασκευή με περαιτέρω πλέον ή μη σύνθετη επεξεργασία αυτών των προϊόντων"> ID="2">312> ID="3">Ειδικευμένη κατασκευή χημικών προϊόντων προοριζομένων κυρίως για βιομηχανική και γεωργική χρήση (περιλαμβάνεται η κατασκευή βιομηχανικών λιπών και ελαίων φυτικής ή ζωϊκής προελεύσεως η οποία περιλαμβάνεται στην ομάδα 312 ΔΤΤΒ)"> ID="2">313> ID="3">Ειδικευμένη κατασκευή χημικών προϊόντων προοριζομένων κυρίως για οικιακή και διοικητική χρήση (εκτός από τα ιατρικά και φαρμακευτικά προϊόντα ex ομάδα 319 ΔΤΤΒ)"> ID="1">Κλάση 32> ID="2">320> ID="3">Βιομηχανία Πετρελαίου""> ID="1">Κλάση 33" ID="3">Βιομηχανία προϊόντων εκ μη μεταλλικών μεταλλευμάτων" ID="2">331> ID="3">Κατασκευή υλικών ανοικοδομήσεως εξ οπτής γης"> ID="2">332> ID="3">Υαλουργία"> ID="2">333> ID="3">Κατασκευή κεραμικών, πορσελάνης, φαγέντσας και πυριμάχων υλικών"> ID="2">334> ID="3">Κατασκευή τσιμέντου, ασβέστου και γύψου"> ID="2">335> ID="3">Κατασκευή υλικών ανοικοδομήσεως από μπετόν, τσιμέντο και γύψο"> ID="2">339> ID="3">Επεξεργασία της πέτρας και προϊόντων εκ μη μεταλλικών μεταλλευμάτων""> ID="1">Κλάση 34" ID="3">Παραγωγή και πρωτογενής επεξεργασία σιδηρούχων και μη σιδηρούχων μετάλλων" ID="1">341> ID="2">Σιδηρουργία (κατά την συνθήκην ΕΚΑΧ περιλαμβανομένων των εγκαταστάσεων παραγωγής οπτάνθρακα εντεταγμένων σε χαλυβουργείο)"> ID="2">342> ID="3">Κατασκευή ατσαλίνων σωλήνων"> ID="2">343> ID="3">Συρματουργία, ψυχρή έλασις, κατεργασία εν ψυχρώ"> ID="2">344> ID="3">Παραγωγή και πρωτογενής επεξεργασία μη σιδηρούχων μετάλλων"> ID="2">345> ID="3">Χυτήρια σιδηρούχων και μη σιδηρούχων μετάλλων""> ID="1">Κλάση 35" ID="3">Κατασκευή έργων εκ μετάλλου (εκτός από μηχανές και μηχανήματα μεταφορών)" ID="2">351> ID="3">Σφυρηλάτηση, αποτύπωση δια μήτρας, βαρεία πίεση"> ID="2">352> ID="3">Δευτερογενής μεταποίηση, επεξεργασία και επένδυση των μετάλλων"> ID="2">353> ID="3">Μεταλλικές κατασκευές"> ID="2">354> ID="3">Κατασκευή λεβήτων δεξαμενών και άλλων ειδών φανοποιΐας"> ID="2">355> ID="3">Κατασκευή εργαλείων και ετοίμων ειδών εκ μετάλλου εκτός ηλεκτρικού εξοπλισμού"> ID="2">359> ID="3">Βοηθητικές μηχανολογικές δραστηριότητες""> ID="1">Κλάση 36" ID="3">Κατασκευή μη ηλεκτρικών μηχανημάτων" ID="2">361> ID="3">Κατασκευή γεωργικών μηχανημάτων και ελκυστήρων"> ID="2">362> ID="3">Κατασκευή μηχανών γραφείου"> ID="2">363> ID="3">Κατασκευή εργαλειομηχανών για την επεξεργασία των μετάλλων, των εργαλείων και των εργαλείων για μηχανές"> ID="2">364> ID="3">Κατασκευή κλωστοϋφαντουργικών μηχανών και των εξαρτημάτων των, κατασκευή ραπτομηχανών"> ID="2">365> ID="3">Κατασκευή μηχανημάτων και εξοπλισμού για τις βιομηχανίες τροφών, για τις χημικές βιομηχανίες και για τις συνδεδεμένες με αυτές"> ID="2">366> ID="3">Κατασκευή εξοπλισμού για ορυχεία, χυτήρια και χάλυβος, για την βιομηχανία δομικών κατασκευών. Κατασκευή υλικού ανυψώσεως (φορτίου) και διεκπεραιώσεως εμπορευμάτων"> ID="2">367> ID="3">Κατασκευή οργάνων μεταδόσεως"> ID="2">368> ID="3">Κατασκευή άλλων ειδικών μηχανημάτων"> ID="2">369> ID="3">Κατασκευή άλλων ηλεκτρικών μηχανημάτων και εξοπλισμού""> ID="1">Κλάση 37" ID="3">Κατασκευή ηλεκτρικών μηχανών. Ηλεκτρολογικά" ID="2">371> ID="3">Κατασκευή ηλεκτρικών συρμάτων και καλωδίων"> ID="2">372> ID="3">Κατασκευή ηλεκτρικού εξοπλισμού (κινητήρων, γεννητριών, μετασχηματιστών, διακοπτών, συσκευών βιομηχανικής χρήσεως κλπ)"> ID="2">373> ID="3">Κατασκευή ηλεκτρικού εξοπλισμού για άμεση χρήση"> ID="2">374> ID="3">Κατασκευή εξοπλισμού τηλεπικοινωνιών, μετρητών και άλλων οργάνων μετρήσεως και ηλεκτροϊατρικού εξοπλισμού"> ID="2">375> ID="3">Κατασκευή ηλεκτρονικών συσκευών ραδιοφώνων και τηλεοράσεων, ηλεκτρο-ακουστικών ειδών"> ID="2">376> ID="3">Κατασκευή ηλεκτρικών ειδών οικιακής χρήσεως"> ID="2">377> ID="3">Κατασκευή λαμπτήρων και φωτιστικών"> ID="2">378> ID="3">Κατασκευή μπαταριών και συσσωρευτών"> ID="2">379> ID="3">Επισκευή, συναρμολόγηση και εργασίες τεχνικών εγκαταστάσεων (εγκατάσταση ηλεκτρικών μηχανών)(1)""> ID="1">Κλάση 38" ID="3">Κατασκευή εξοπλισμού μεταφορών" ID="2">383> ID="3">Κατασκευή αυτοκινήτων και ανταλλακτικών"> ID="2">384> ID="3">Ανεξάρτητα συνεργεία επισκευής αυτοκινήτων, μοτοσυκλετών και ποδηλάτων"> ID="2">385> ID="3">Κατασκευή μοτοσυκλετών, ποδηλάτων και των ανταλλακτικών των"> ID="2">389> ID="3">Κατασκευή εξοπλισμού μεταφορών μη αλλαχού ταξινομουμένη""> ID="1">Κλάση 39" ID="3">Διάφορες μεταποιητικές βιομηχανίες" ID="2">391> ID="3">Κατασκευή οργάνων ακριβείας, οργάνων μετρήσεως και ελέγχου"> ID="2">392> ID="3">Κατασκευή ιατροχειρουργικών οργάνων και ορθοπεδικών εφαρμογών (εκτός από ορθοπεδικά παπούτσια)"> ID="2">393> ID="3">Κατασκευή φωτογραφικού και οπτικού εξοπλισμού"> ID="2">394> ID="3">Κατασκευή και επισκευή ωρολογίων χειρός και τοίχου"> ID="2">395> ID="3">Κοσμηματοποιΐα, χρυσοχοΐα και κατεργασία πολυτίμων λίθων"> ID="2">396> ID="3">Κατασκευή και επισκευή μουσικών οργάνων"> ID="2">397> ID="3">Κατασκευή παιγνίων και αθλητικών ειδών"> ID="2">399> ID="3">Λοιπές μεταποιητικές βιομηχανίες""> ID="1">Κλάση 40" ID="3">Κτίρια και έργα πολιτικού μηχανικού" ID="2">400> ID="3">Οικοδόμηση (μη ειδικευμένη), κατεδάφιση"> ID="2">401> ID="3">Κατασκευή κτιρίων (κατοικιών και άλλων)"> ID="2">402> ID="3">Έργα πολιτικού μηχανικού: κατασκευή οδών, γεφυρών, σιδηροτροχιών κλπ"> ID="2">403> ID="3">Εγκαταστάσεις"> ID="2">404> ID="3">Διαρρυθμίσεις εσωτερικών χώρων""">

(1) Ο κατάλογος αυτός έχει συνταχθεί, για τη γαλλική γλώσσα, βάσει της "Ονοματολογίας των βιομηχανιών που είναι εγκατεστημένες στις Ευρωπαϊκές Κοινότητες" (ΟΒΕΚ) - Συμπληρωματική σειρά της σειράς "Βιομηχανικές στατιστικές" του Στατιστικού Γραφείου των Ευρωπαϊκών Κοινοτήτων, Βρυξέλλες, Ιούνιος 1963. (1) Η ηλεκτρική εγκατάσταση κτιρίων ταξινομείται υπό 403.